సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
పాక్‌పై తొలి టెస్టులో ఆసీస్ టార్గెట్ 462
ఆదివారం మొదలైన ఈ టెస్టులో టాస్ గెలిచి తొలుత బ్యాటింగ్ చేసిన పాకిస్థాన్ 482 పరుగులు చేయగా.. అనంతరం తొలి ఇన్నింగ్స్‌లో ఆస్ట్రేలియా జట్టు కేవలం 202 పరుగులకే కుప్పకూలిపోయింది.
Samayam Telugu | Updated:
Oct 10, 2018, 03:30PM IST
దుబాయ్ వేదికగా జరుగుతున్న తొలి టెస్టు మ్యాచ్‌లో ఆస్ట్రేలియా జట్టుకి 462 పరుగుల టార్గెట్‌తో పాకిస్థాన్ కఠిన సవాల్ విసిరింది. ఆటలో నాలుగోరోజైన బుధవారం ఓవర్‌నైట్ స్కోరు 45/3తో రెండో ఇన్నింగ్స్‌ని కొనసాగించిన పాకిస్థాన్ జట్టు రెండో సెషన్‌లో 181/6 వద్ద ఇన్నింగ్స్‌ను డిక్లేర్ చేసింది. దీంతో.. తొలి ఇన్నింగ్స్ ఆధిక్యం 280 పరుగులు కలుపుకుని.. మొత్తం 462 పరుగుల భారీ టార్గెట్‌ని ఆస్ట్రేలియా ముందు పాక్ నిలిపింది. మ్యాచ్‌ మరో ఒకటన్నర రోజు మాత్రమే మిగిలి ఉండగా.. దాదాపు 137 ఓవర్ల పాటు ఆస్ట్రేలియా బ్యాట్స్‌మెన్ క్రీజులో నిలవడం కత్తిమీద సామే..!
ఆదివారం మొదలైన ఈ టెస్టులో టాస్ గెలిచి తొలుత బ్యాటింగ్ చేసిన పాకిస్థాన్ 482 పరుగులు చేయగా.. అనంతరం తొలి ఇన్నింగ్స్‌లో ఆస్ట్రేలియా జట్టు కేవలం 202 పరుగులకే కుప్పకూలిపోయింది. పాక్ అరంగేట్ర స్పిన్నర్‌ ఆసిఫ్‌ బిలాల్‌ (6/36)తో చెలరేగాడు. 280 పరుగుల తొలి ఇన్నింగ్స్ ఆధిక్యం లభించడంతో.. ఆస్ట్రేలియాని పాకిస్థాన్ ఫాలో ఆన్ ఆడిస్తుందని అంతా భావించారు. కానీ.. నిన్న రెండో ఇన్నింగ్స్ ఆరంభించిన పాకిస్థాన్.. ఈరోజు రెండో సెషన్‌లో ఇన్నింగ్స్‌ను డిక్లేర్ చేసింది.